Muutoksenhaku asiakasmaksuihin

Ota yhteyttä, jos sinulla on kysyttävää laskusta tai maksupäätöksestä.

Ota ensin yhteyttä laskussa tai päätöksessä näkyvään puhelinnumeroon tai asiakasmaksujen palvelunumeroon, jos sinulla on kysyttävää saamastasi asiakasmaksulaskusta tai ‑päätöksestä. Tämä on nopein tapa selvittää asia.

Jos olet silti tyytymätön saamaasi asiakasmaksupäätökseen tai asiakasmaksua koskevaan laskuun, voit tehdä oikaisuvaatimuksen. Oikaisuvaatimus tehdään kirjallisena ja se osoitetaan Siun soten yksilöasioiden jaostolle.

Saat tehdä oikaisuvaatimuksen, jos päätös tai lasku on kohdistettu sinulle tai jos se vaikuttaa välittömästi sinun oikeuteesi, velvollisuuteesi tai etuusi.

Tee oikaisuvaatimus kirjallisesti 30 päivän kuluessa siitä, kun sait päätöksen tai laskun. Sinun katsotaan saaneen päätöksen tai laskun seitsemän (7) päivän kuluttua kirjeen lähettämisestä, saantitodistuksen osoittamana aikana tai erilliseen tiedoksisaantitodistukseen merkittynä aikana, ellei muuta osoiteta.

Ilmoita oikaisuvaatimuksessa nämä asiat

päätös tai lasku, jota oikaisuvaatimus koskee

millaista oikaisua vaadit

perustelut oikaisuvaatimukselle.

Lähetä oikaisuvaatimus osoitteeseen:
Pohjois-Karjalan hyvinvointialue – Siun sote
Kirjaamo/yksilöasioiden jaosto
Tikkamäentie 16
80210 Joensuu

Voit tehdä oikaisuvaatimuksen myös sähköisesti Miunpalvelut.fi-verkkopalvelussa.

Sosiaaliasiavastaava neuvoo ja tarvittaessa myös avustaa muutoksenhaun tekemisessä.

Tee oikaisuvaatimus verkossa (miunpalvelut.fi)

Muutoksenhaku yksilöasioiden jaoston päätöksestä

Siun soten yksilöasioiden jaoston tekemästä päätöksestä voi hakea muutosta Itä-Suomen hallinto-oikeudelta. Viimeinen valitusaste on korkein hallinto-oikeus.

Oikeudenkäyntimaksua ei peritä yksityishenkilön vireille panemissa valitusasioissa, jotka koskevat asiakasmaksulain mukaisia asiakasmaksuja.

Asiakasmaksupalvelujen yhteystiedot

Soittoajat ma klo 9–14, ti–to klo 9–12
+358 13 330 9030

Saatat olla kiinnostunut myös tästä

Sosiaaliasiavastaava

Artikkeli Muutoksenhaku asiakasmaksuihin julkaistiin ensimmäisen kerran Siun sote.