Asiakasmaksujen maksaminen

Tällä sivulla on ohjeet, miten voit maksaa asiakasmaksuja.

Pohjois-Karjalan hyvinvointialueen (Siun soten) pankkitilinumero:
FI47 57700520 3772 24 BIC OKOYFIHH

Käytä maksaessa laskussa olevaa viitenumeroa.

Suosittelemme sähköisen laskun käyttöönottoa! Sähköinen lasku tulee varmasti perille. Se on ajasta ja paikasta riippumaton, vastuullinen valinta taloudellisuuden ja ympäristöystävällisyyden vuoksi. Sähköinen lasku vähentää kotiin kertyvän paperin määrää.

E‑lasku

Sähköisen e‑laskun voit tilata omassa verkkopankissasi. Etsi verkkopankistasi kohta, jossa e‑laskuja voi tilata. Hae laskuttajista Pohjois-Karjalan hyvinvointialue, anna omat tietosi ja tilaa e‑lasku. Kun olet tilannut e‑laskun, lasku tulee sähköisesti verkkopankkiisi hyväksyttäväksi.

Alla olevista linkeistä löydät muutamien suurimpien pankkien ohjeita e‑laskun käyttöönottoon.

Nordea (nordea.fi)

Danske Bank (danskebank.fi)

Osuuspankki (op.fi)

S‑Pankki (s‑pankki.fi)

Aktia (aktia.fi)

Säästöpankki (saastopankki.fi)

Kivra tai OmaPosti ovat sähköisiä vaihtoehtoja e‑laskulle. Jos et ole tilannut e‑laskua, suoraveloituslaskua tai ottanut käyttöön Kivraa tai OmaPostia, saat laskusi paperisena postissa.

Kivra

Pohjois-Karjalan hyvinvointialueella on yhteistyösopimus digipostipalvelu Kivran kanssa. Kivra on ilmainen digipostipalvelu, jota voi käyttää joko mobiilisovelluksella tai tietokoneella.

Toimitamme laskut sähköisesti kaikille niille asiakkaillemme, joilla Kivra on jo käytössä tai jotka ottavat sen käyttöön.

Jos olet tilannut Siun sotelta asiakasmaksulaskusi tulemaan e‑laskuna tai suoraveloituslaskuna, tulevat laskusi jatkossakin niihin Kivran sijaan.

Kivra.fi

OmaPosti

Halutessasi saat laskun sähköisesti myös OmaPostin postilaatikkoon. Valitse OmaPostin asetuksista ”Sähköiset palvelut ja laskut”, jotta saat laskusi yksistään sähköisenä.

OmaPosti (posti.fi)

Lisämaksuaikaa eräpäivää siirtämällä

Jos tarvitset lisää maksuaikaa saamaasi asiakasmaksulaskuun, voit pyytää laskun eräpäivän siirtämistä. Ota yhteyttä joko laskussa näkyvään puhelinnumeroon tai asiakasmaksupalveluiden puhelinpalveluun.

Voit laittaa eräpäiväsiirtopyynnön myös sähköpostitse asiakaslaskutus@siunsote.fi. Käytä laskun numeroa viitetietona.

Erääntyneet maksut

Annamme maksamattomat saatavat perintätoimiston (Intrum) perittäviksi. Erääntyneestä maksusta sinulta peritään huomautusmaksu ja korkolain mukainen viivästyskorko. Asiakasmaksut ovat ulosottokelpoisia ilman tuomiota ja päätöstä.

Huomioithan, että Intrumin muistutuspalvelun kautta tulleet laskut maksetaan laskussa olevalla viitenumerolla Intrumin pankkitilille viivästyskorkoineen ja perintäkuluineen.

Asiakasmaksupalvelujen yhteystiedot

Soittoajat ma klo 9–14, ti–to klo 9–12
+358 13 330 9030

Saatat olla kiinnostunut myös näistä

Maksuvaikeudet

Muutoksenhaku asiakasmaksuihin

Artikkeli Asiakasmaksujen maksaminen julkaistiin ensimmäisen kerran Siun sote.